钦定古今图书集成/明伦汇编/氏族典/第110卷 > 崔浩
## 钦定古今图书集成/明伦汇编/氏族典/第110卷 > 崔浩

按《魏书崔浩传》：“浩字伯渊，清河人，白马公元伯之长
子。少好文学，博览经史。弱冠为通直郎。天兴中，给事
秘书，转著作郎。太宗初，拜博士祭酒，赐爵武城子。太
宗好阴阳术数，闻浩说《易》及《洪范》五行，善之。因命浩
筮吉凶，参观天文，考定疑惑。浩综核天人之际，举其
纲纪，诸所处决，多有应验，恒与军国大谋，甚为宠密。”
初，浩父病笃，浩仰祷斗极，为父请命，求以身代，叩头
流血，岁馀不息。及父终，居丧尽礼，时人称之。袭爵白
马公。会闻刘裕死，太宗欲取洛阳虎牢、滑台，浩不可。
太宗大怒，不从，遂遣奚斤南伐。斤济河，先攻滑台，经
时不拔，表请济师。太宗怒，乃亲南巡。拜浩相州刺史，
加左光禄大夫，随军为谋主。世祖即位，左右忌浩正
直，共排毁之。世祖虽知其能，不免群议，故出浩，以公
归第，及有疑议，召而问焉。浩性敏达，长于谋计。始光
中，进爵东郡公，拜太常卿。初，太祖诏尚书郎邓渊著
《国记》，未成。神麚二年，诏集诸文人撰录国书，浩参著
作，叙成《国书》三十卷。是年议击蠕蠕，朝臣尽不欲行，
唯浩赞成策略。比破“蠕蠕，果如浩所量。世祖于是引
浩出入卧内，加侍中、特进、抚军大将军、左光禄大夫，
赏谋谟之功。平凉既平，迁浩司徒。世祖命史职注集
前功，以成一代之典，浩于是监秘书事。”及恭宗始总
百揆，浩复与宜都王穆寿辅政事。世祖西巡，诏浩都
督行台中外诸军事。后以浩辅东宫之勤，赐缯絮布
帛各千段。真君十一年六月，诛浩。始，浩与冀州刺史
颐、荥阳太守模等，年皆相次，浩为长，次模，次颐，三人
别祖，而模、颐为亲。浩恃其家世魏晋公卿，常侮颐。模谓人曰：“桃简正可欺我，何合轻我家周儿也？”浩小名
桃简，颐小名周儿，世祖颇闻之，故诛浩。